ΗΧΟΣ FM 94.2 Μουσικό Ραδιόφωνο

Συναυλία αφιέρωμα στην επέτειο του Πολυτεχνείου
2023-11-17 20:30 - 22:00 (Europe/Athens) | Τζαμί Νερατζέ, Παλιά πόλη, Ωδείο Ρεθύμνου
Συναυλία αφιέρωμα στην επέτειο του Πολυτεχνείου από την Ορχήστρα διδασκόντων της Δημοτικής Φιλαρμονικής Ρεθύμνου.
Συμμετέχουν: Κωνσταντίνα Γωνιωτάκη, Αργύρης Έξαρχος, Νίκος Θεοδωράκης, Μαρία Κυριακογιαννάκη, Μιχάλης Νικηφόρος
Στο Ωδείο Ρεθύμνου (Τζαμί Νερατζέ) την Παρασκευή 17 Νοεμβρίου στις 8:30 μ.μ.
Είσοδος ελεύθερη

Open mic & StandUp Comedy με τον Μάριο Δημητρόπουλο
2023-11-17 21:30 - 23:30 | Metropolis, Νεάρχου 15, Ρέθυμνο
Γνωρίζετε ότι ο νομός Ρεθύμνου είναι ο μοναδικός νομός της Κρήτης του οποίου η απόσταση από το βορειότερο σημείο του ως το νοτιότερο, είναι ίση με αυτή από το ανατολικότερο στο δυτικότερο, αν κάνεις την μια απόσταση με κότερο και την άλλη με ελικόπτερο;

Μπορεί και όχι, αλλά για τους επίδοξους τράπερς του νομού αυτός είναι ένας πολύ κακός στοίχος, άρα ότι πρέπει για ένα πετυχημένο τραπ τραγούδι!

Για τους επίδοξους Κωμικούς της πόλης τώρα, την Παρασκευή 17/11/2023 στο @metropolis.bar.rethymno , Νεάρχου 15, έχει Open Mic, και το βασικότερο μπορεί να συμμετέχει όποιος θέλει, από όλα τα σημεία του Ρεθύμνου, ακόμα και οι Τράπερς!

Αν ζεις στον νομό Ρεθύμνου, αγαπάς την κωμωδία και σου αρέσει να κάνεις τον κόσμο να γελάει, γράψε ένα πεντάλεπτο κείμενο, δήλωσε συμμετοχή στο Οpen Μic που θα γίνει δες τη ζωή σου να αλλάζει, ενδεχομένως και προς το καλύτερο.

Δήλωσε συμμετοχή στο:
succ.ourcomedy.official@gmail.com
δηλώνοντας το όνομά με το οποίο θες να εμφανιστείς, την ημερομηνία του open mic και αν παίζεις πρώτη φορά.

Αν απλά θες να δεις το Οpen mic,και να δείς νέα ταλέντα στα πρώτα τους βήματα εντελώς δωρεάν, πρίν γίνουν διάσημοι και πρέπει να πληρώνεις 15 ευρώ για να τους παρακολουθήσεις, και θα βρίζεις και θα λες “πως την πάτησα έτσι, μπορούσα να τον δω τσαμπα” κτλ κάνε κράτηση στο 6988642450 και στο 6987066410

Παρουσίαση ο τσάρος της Αχαΐας @marios_dimitropouloz
Ώρα προσέλευσης: 20:30
Ώρα έναρξης 21:30

Αριστείδης Μιχελουδάκης live
2023-11-17 22:00 - 23:30 | Συμπληγάδες, Βερνάδου 25, Ρέθυμνο
Ο Αριστείδης Μιχελουδαλης αυτή την Παρασκευή στις Συμπληγάδες, για μια μοναδική εμφάνιση.
Κρατήσεις: 6942061663

Τρεις Μαδιάμ live
2023-11-18 21:00 - 23:30 | Συμπληγάδες, Βερνάδου 25, Ρέθυμνο
Οι Τρεις Μαδιαμ, κάθε Σάββατο στις 21:00 στις Συμπληγάδες.
Κρατήσεις: 694 206 1663

Παιδική παράσταση: "Έχει η γη γυρίσματα" με τον Άλκη Πασχαλίδη
2023-11-19 11:30 - 18:00 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
Μουσικά παραμύθια με τον Άλκη Πασχαλίδη!
Ιστορίες για το περιβάλλον, το νερό, τις ανεμογεννήτριες και φυσικά την απληστία έρχονται να μας ψυχαγωγήσουν αλλά και να μας ευαισθητοποιήσουν.
Μετα τη παράσταση φτιάχνουμε όλοι μια πολύχρωμη γη που…γυρίζει!
Πληροφορίες/κρατησεις: 2831025527

Θεαττρική παράσταση: «Η ημέρα των φόνων στην ιστορία του Άμλετ»
2023-11-23 21:00 - 23:30 | Σπίτι του πολιτισμού
ΑΜΛΕΤ/ΚΟΛΤΕΣ
ΜΠΕΡΝΑΡ-ΜΑΡΙ ΚΟΛΤΕΣ
«Η ημέρα των φόνων στην ιστορία του Άμλετ»

Το ΔΗΠΕΘΕ Κρήτης παρουσιάζει για πρώτη φορά στην Ελλάδα, σε σκηνοθεσία της Καλλιτεχνικής του Διευθύντριας Έφης Θεοδώρου, το έργο του διακεκριμένου γάλλου συγγραφέα Μπερνάρ-Μαρί Κολτές «Η ημέρα των φόνων στην ιστορία του Άμλετ»(Άμλετ/Κολτές). Πρόκειται για μια διασκευή του κλασικού αριστουργήματος του Σαίξπηρ, που γράφτηκε το 1974. Ο Κολτές -ένας από τους σημαντικότερους θεατρικούς συγγραφείς του 20ου αιώνα, που χάθηκε πρόωρα-, αναμετριέται με την ορμή των 26 του χρόνων με το μεγάλο κλασικό. Αποδομεί τον «Άμλετ» του και ανασυνθέτει ένα νέο έργο που αντλεί από τη σύγχρονη λογοτεχνία, τη σύγχρονη δραματουργία και τις αναζητήσεις της σύγχρονης εποχής.
Η δράση οργανώνεται μέσα από την πύκνωση της πλοκής σε 24 ώρες γύρω από τα 4 βασικά πρόσωπα: Άμλετ, Γερτρούδη, Οφηλία, Κλαύδιος. Ένα κουαρτέτο κεκλεισμένων των θυρών, δύο αντιτιθέμενα ζευγάρια, δύο αντίθετα πεπρωμένα καθρεφτίζονται και ενσαρκώνουν το απελπισμένο όραμα της ανθρώπινης συνθήκης ανάμεσα στον έρωτα και την πολιτική. Ο Κολτές τοποθετεί τον «Άμλετ» του σε ακαθόριστο τόπο και χρόνο, διατηρώντας τα βασικά στοιχεία και θεματικές του πρωτότυπου έργου. Η άθλια δολοφονία του βασιλιά-πατέρα, ο σφετερισμός της εξουσίας από τον δολοφόνο-εραστή, η εκδίκηση σε εξέλιξη, το «θέατρο εν θεάτρω», η τραγική λύση της ιστορίας, είναι παρόντα στο νέο αυτό έργο που εξερευνά ερωτήματα για την ταυτότητα, τον έρωτα, τη σεξουαλικότητα, την εξουσία, τις οικογενειακές σχέσεις, την αναμέτρηση με το αναπόδραστο του θανάτου, τη λυτρωτική δύναμη του θεάτρου ως καθρέφτη της πραγματικότητας.
Ο Άμλετ του Σαίξπηρ δεν δρα, είναι ακινητοποιημένος, καθυστερεί να γίνει η κινητήρια δύναμη και ο ήρωας του έργου. Ο Άμλετ του Κολτές, είναι σίγουρα πιο ορμητικός, πιο αποφασισμένος. Βιάζεται να τελειώσει. Να τελειώσει με τον Άμλετ, να τελειώσει με το Θέατρο.

ΣΥΝΤΕΛΕΣΤΕΣ
Μετάφραση: Ευγενία Γραμματικοπούλου
Σκηνοθεσία: Έφη Θεοδώρου
Σκηνικά-κοστούμια: Άγγελος Μέντης
Μουσική: Jan Van Angelopoulos
Κίνηση: Ερμής Μαλκότσης
Φωτισμοί: Σάκης Μπιρμπίλης
Φωτογραφίες αφίσας – προβών – trailer: Πάτροκλος Σκαφίδας

Παίζουν:
Άμλετ: Έκτορας Λυγίζος
Γερτρούδη: Μαρία Σκουλά
Κλαύδιος: Γιώργος Κριθάρας
Οφηλία: Μάγδα Καυκούλα
Το έργο κυκλοφορεί από τις εκδόσεις «Άγρα».

Παραστάσεις στα Χανιά:
8 έως 19 Νοεμβρίου, Βενιζέλειο Ωδείο Χανίων – Αίθουσα «Μανώλης Σκουλούδης»
Δευτέρα – Σάββατο στις 21:00 (εκτός Τρίτης)
Κυριακή στις 19:30
Τιμές εισιτηρίων: 14€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)
Πέμπτη: Γενική είσοδος 10€

Περιοδεία
Δευτέρα 20 Νοεμβρίου, Κίσσαμος Αίθουσα Δημαρχείου, 19:30 Γενική είσοδος 8€

Τετάρτη 22 Νοεμβρίου, Μάλεμε Πολιτιστικό Κέντρο, 19:30 Γενική είσοδος 8€

Πέμπτη 23 Νοεμβρίου Ρέθυμνο, Σπίτι του Πολιτισμού, 21:00
Τιμές εισιτηρίων: 14€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)
Χορηγός επικοινωνίας: ΗΧΟΣ FM 94.2

Παρασκευή 24 Νοεμβρίου Ηράκλειο, Πολιτιστικό και Συνεδριακό Κέντρο – Πειραματικό Θέατρο, 21:00
Τιμές εισιτηρίων: 14€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Σάββατο 25 Νοεμβρίου Άγιος Νικόλαος, Κινηματοθέατρο REX, 21:00
Τιμές εισιτηρίων: 14€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Κυριακή 26 Νοεμβρίου Νέο Χωριό, Αίθουσα εκδηλώσεων Δημοτικού Σχολείου, 19:30 Γενική είσοδος 8€
Δευτέρα 27 Νοεμβρίου Κάντανος, Αίθουσα Δημαρχείου, 19:30 Γενική είσοδος 8€

Ηλεκτρονική προπώληση:
https://www.more.com/theater/amlet/koltes/ και στο ταμείο του θεάτρου 1,5 ώρα πριν από κάθε παράσταση

Θεατρική παράσταση: Ο κόσμος είναι πλάνη
2023-11-23 21:00 - 23:30, 2023-11-30 21:30 - 23:00 | The Garage, Δημοκρατίας 53, Ρέθυμνο
Το The Garage φιλοξενεί την παράσταση
Ο κόσμος είναι πλάνη του Γεωργίου Σουρή
Πέμπτη 23 και Πέμπτη 30 Νοεμβρίου στις 21.00

Πρόκειται για δύο έμμετρες κωμωδίες του σατιρικού ποιητή ΓεωργίουΣουρή που προτάθηκε πέντε φορές για Νόμπελ λογοτεχνίας και έχει χαρκτηριστεί ως «σύγχρονος Αριστοφάνης».
Οι δυο κωμωδίες «Ο Γιάννης πάει στον Πόλεμο» και «Δεν έχει τα προσόντα» είναι ιστορίες βγαλμένες μέσα από την τότε ελληνική πραγματικότητα, που όμως δεν μοιάζει να απέχει τόσο με το Σήμερα. Με έντονη διάθεση για σάτιρα και καυστικό χιούμορ, ο Σουρής ενδιαφέρεται για την αδύναμη, την ατελή πλευρά του ανθρώπου. Για τον άνθρωπο που πράττει μονάχα για να διατηρήσει την ευημερία του και να εξυπηρετήσει τα δικά του συμφέροντα.
Ο Σουρής, ως αιώνιος παρατηρητής των πολιτικών συμβάντων της χώρας του, ένιωθε την ανάγκη να εκφράσει τη δυσαρέσκεια και την απόγνωσή του, χωρίς ποτέ να ασπαστεί κάποια συγκεκριμένη πολιτική ιδεολογία. Γιατί ο σατιρικός ποιητής αναγνώριζε και αγκάλιαζε όλα τα στοιχεία του ανθρώπινου χαρακτήρα. Τον άνθρωπο που στοχάζεται, που στεναχωριέται, που θυμώνει,μηχανορραφεί, παλεύει, αλλά δεν αποθαρρύνεται ποτέ.
Απεναντίας, κοιτάζει κατάματα την άβυσσο και γελά δυνατά…

Ο κόσμος είναι πλάνη
Πέμπτη 23 και Πέμπτη 30 Νοεμβρίου στις 21.00

Παίζουν οι:
Άννα Μαρίνα Καργιωτάκη
Θωμάς Μάσκας
CostantinoCosta
Μιχάλης Βόλακας

Σκηνοθεσία: Βαλεντίνα Κιαγιά
Δραματουργία: Πάνος Λιάκος
Ενδυματολογία/ Σκηνογραφία: Μαρία Τσουκνάκη

Κρατήσεις: 6971719342
Τιμή εισητηρίου: 12 ευρώ
Μειωμένο (ανέργοι, φοιτητές, ΑΜΕΑ): 10 ευρώ

The Garage, Δημοκρατίας 53 Ρέθυμνο (απέναντι από το Μηχανολογικό)

Βιβλιοπαρουσίαση "Ελληνική Πολιτεία 1941-42. Το κράτος υπό ξένη κατοχή"
2023-11-24 20:00 - 22:30 | Στέκι των Καθηγητών, Ηλιακάκη 16, Ρέθυμνο
Οι εκδόσεις Εκτός Γραμμής σάς προσκαλούν στην παρουσίαση στο Ρέθυμνο του βιβλίου του
Πέτρου Φύτρου
ΕΛΛΗΝΙΚΗ ΠΟΛΙΤΕΙΑ 1941-42
ΤΟ ΚΡΑΤΟΣ ΥΠΟ ΞΕΝΗ ΚΑΤΟΧΗ
Παρασκευή, 24 Νοεμβρίου 2023, 8:00 μ.μ.
Στέκι των Καθηγητών
Ηλιακάκη 16, Ρέθυμνο

για το βιβλίο θα μιλήσουν
Ελευθερία Παπαστεφανάκη
μεταδιδακτορική ερευνήτρια, Πανεπιστήμιο Κρήτης
Χρήστος Σουρούλης
πρόεδρος ΕΛΜΕ Ρεθύμνου
Κώστας Φραδέλλος
ιστορικός
Πέτρος Φύτρος
εκπαιδευτικός, συγγραφέαςτου βιβλίου
συντονίζει ο
Παρασκευάς Ματάλας
επίκουρος καθηγητής, Πανεπιστήμιο Κρήτης

Οι "Άνω Κάτω" live
2023-12-07 21:00 - 23:30, 2023-12-14 21:00 - 23:30 | Συμπληγάδες, Βερνάδου 25, Ρέθυμνο
Οι Άνω Κάτω, κάθε Πέμπτη στις Συμπληγάδες στις 21:00
Κρατήσεις: 694 206 1663

Η "Αγορομάνα"έρχεται στο Ρέθυμνο
2023-12-07 21:00 - 2023-12-08 23:30 | The Garage, Δημοκρατίας 53, Ρέθυμνο
H Αγορομάνα της Αφροδίτης Μητσοπούλου έρχεται στο Ρέθυμνο και στο The Garage τη φιλοξενούμε με τεράστια χαρά!

Πέμπτη 7 & Παρασκευή 8 Δεκεμβρίου 2023, στις 21.15

“Είναι τεράστιο αυτό το φορτίο των logistics που έχει η μαμά στο κεφάλι! Για να κάνω διάλειμμα από αυτό που ζω, πάω στο μανάβη, φίλε μου…”

Μια νέα μητέρα διαπιστώνει ότι η ανατροφή παιδιών σε συνθήκες κοινωνικής πίεσης και αδιάκοπων «καλοπροαίρετων» οδηγιών καταλήγει να είναι μια επίπονη και εντατική μοναχική εργασία. Μόνο εκείνη το βιώνει έτσι; Είναι κακή μητέρα;

Η παράσταση Αγορομάνα της Αφροδίτης Μητσοπούλου συνεχίζεται για 2η θεατρική σεζόν στην Αθήνα και ταξιδεύει αυτόν τον Δεκέμβριο στην Κρήτη. Το έργο εξερευνά, εξιστορεί και αποδομεί τα βιώματα της μητρότητας και της πατρότητας, φωτίζει σταδιακά τους έμφυλους ρόλους που συνεχίζουν να υφίστανται σήμερα και ξετυλίγει με τόλμη το νήμα της βίας κατά των γυναικών*.
Μεταξύ stand-up comedy, ντοκιμαντέρ και μουσικής παράστασης, η Αγορομάνα είναι ένα ειλικρινές άνοιγμα στον κόσμο της μητρότητας και της γονεϊκότητας εν γένει. Η Αφροδίτη Μητσοπούλου και ο Ιάκωβος Μολυμπάκης καταφέρνουν να απενοχοποίησουν τα αρνητικά συναισθήματα που μπορεί να βασανίζουν έναν νέο γονιό και να αγκαλιάσουν την αμηχανία και την ανασφάλεια που βιώνει. Σε έναν κόσμο επιφανειακής τελειότητας, τα λάθη και η σύγχυση λειτουργούν ως μια υπενθύμιση του ότι είμαστε άνθρωποι.

Σε κάθε παράσταση φιλοξενούνται επί σκηνής διαφορετικοί καλεσμένοι, οι οποίοι μοιράζονται τη δική τους ιστορία γονεϊκότητας.

“Η μητρότητα είναι σαν ένα ιερό πράγμα που όλοι σέβονται — μέχρι να πάρεις το τρόλεϊ που σε βρίζουν όλοι που έχεις το καροτσάκι για να μπεις στο 15.”
“Βασικά πέφτεις στη θάλασσα και κολυμπάς. Και είναι τρικυμία.”
“Πάντως εγώ παιδί με άντρα δεν ξανακάνω.”
*Κατά τη διάρκεια της παράστασης υπάρχουν σαφείς αναφορές και περιγραφές γύρω από το ζήτημα της μαιευτικής βίας. Αν είστε θύμα μαιευτικής βίας, μη διστάσετε να ζητήσετε βοήθεια και στήριξη από πιστοποιημένους επαγγελματίες και φορείς.

Ταυτότητα παράστασης:
Κείμενο: Αφροδίτη Μητσοπούλου
Σκηνοθεσία: Ιάκωβος Μολυμπάκης, Αφροδίτη Μητσοπούλου
Σκηνογραφία: Μαρία Καραθάνου
Φωτισμοί: Αποστόλης Κουτσιανικούλης
Πρωτότυπη μουσική: Κώστας Μητσόπουλος
Βοηθός σκηνοθέτη: Μαρία Χαριτοπούλου
Φωτογραφίες: Δομνίκη Μητροπούλου
Ερμηνεία: Αφροδίτη Μητσοπούλου, Ιάκωβος Μολυμπάκης
Υπεύθυνη επικοινωνίας: Αλεξάνδρα Διαλυνά
Παραγωγή: Scratch Theater Company
Πέμπτη 7 & Παρασκευή 8 Δεκεμβρίου 2023, στις 21.15
Διάρκεια: 70’
Κρατήσεις στο 6932492752

Παρουσίαση βιβλίου "Τέλεση" του Φώτη Δούσου
2023-12-12 19:00 - 23:30 | Αροκάρια, Σαλαμίνος 7
Οι Εκδόσεις Νήσος σας προσκαλούν στην παρουσίαση του βιβλίου του Φώτη Δούσου
«Τέλεση»
Την Τρίτη 12 Δεκεμβρίου στις 7.00 μ.μ.
στο καφέ μπαρ Αροκάρια (Σαλαμίνος 7, Ρέθυμνο).

Για το βιβλίο θα μιλήσουν:
Μανώλης Σειραγάκης
Επίκουρος καθηγητής θεατρολογίας, Σκηνοθέτης
Νίκος Βαράκης
Παιδίατρος, Συγγραφέας
Χρήστος Παππάς
Ηθοποιός, Συγγραφέας

Ο Γουίνι και η παρέα τουέρχονται στο Ρέθυμνο
2024-01-12 18:00 - 20:00 | cineland Παντελής, Εμμανουήλ Πορτάλιου 3, Ρέθυμνο
Μετά τις soldout παραστάσεις στη Θεσσαλονίκη και την επιτυχημένη περιοδεία σε όλη την Ελλάδα, ο Γουίνι και η παρέα του συνεχίζουν ανανεωμένοι το όμορφο ταξίδι τους, και έρχονται στο Ρέθυμνο, για μια μόνο παράσταση, στο Cineland Παντελής, την Παρασκευή12 Ιανουαρίουστις 18:00.
Για τον Γουίνι και την παρέα του
Σπίτι τους είναι το Δάσος των Γαλάζιων Ονείρων. Σ’ αυτό το δάσος, η ζωή είναι απλή. Απλή και όμορφη. Και όλα τα όνειρα μπορούν να γίνουν πραγματικότητα. Ειδικά όταν έχεις τόσο καλούς φίλους…
Μια μέρα λοιπόν, ο Γουίνι θα αποφασίσει να αφήσει για λίγο τους φίλους του και το δάσος για να αναζητήσει την δική του περιπέτεια. Πέρα, στον μακρινό λόφο.
Τι θα κάνει όμως όταν μάθει πως οι φίλοι του τον χρειάζονται; Ο Λαγός πρέπει να βρει ένα τραγούδι για να κερδίσει στον διαγωνισμό της κολοκύθας. Ο Πίγκλετ το γουρουνάκι δεν μπορεί να κοιμηθεί γιατί βλέπει συνέχεια εφιάλτες. Ο Τίγρης χάνει το γέλιο του και ο Γκαρή το γαϊδουράκι νομίζει πως δεν νοιάζεται κανείς για αυτόν.
Τότε ο Γουίνι θα καταλάβει πως δεν χρειάζεται να πάει στον μακρινό λόφο για να βρει μία περιπέτεια. Αφού το δάσος των γαλάζιων ονείρων είναι γεμάτο περιπέτειες. Εκεί ζουν οι φίλοι του που τον χρειάζονται και τους χρειάζεται και αυτός και δεν θέλει να λείψει ούτε στιγμή μακριά τους. Γιατί, οι καλύτερες περιπέτειες είναι αυτές που περνάς με τους αγαπημένους σου φίλους.
Ελάτε να γνωρίσετε από κοντά τον Γουίνι και την παρέα του σε μια μοναδική μουσικοχορευτική παράσταση αφιερωμένη στην φιλία και στην αγάπη! Ελάτε να ζήσουμε όλοι μαζί την δική μας περιπέτεια!!!
Συντελεστές:
Κείμενο: Γιώτα Καλτσίδου
Σκηνοθεσία – Διασκευή: Πασχάλης Αραμπατζής
Μουσική: Αίσωνας
Στίχοι: Γιώτα Καλτσίδου / Αίσωνας
Χορογραφίες: Δημήτρης Μέξης
Μάσκες: Anna Wasiak
Κοστούμια: Κατερίνα Καραογλάνη
Σκηνικά: Γιάννης Γροϊδης
Παραγωγή: Παιδική Σκηνή Θεσσαλονίκης
Παίζουν οι ηθοποιοί:
Δήμητρα Γκουντιού
Βίκυ Δαλαμήτρα
Κωστής Κοσμίδης
Δημήτρης Μέξης
Παράσταση:
Cineland Παντελής, Ρέθυμνο
Παρασκευή12Ιανουαρίουστις 18:00

Σημεία Προπώλησης με μειωμένη τιμή:

ΤαμείοCineland Παντελής(2831 029241)&στο more.com
Εισιτήρια:10€ προπώληση, 12€ στο ταμείο
Διάρκεια: 65΄

Θεατρική παράσταση: "Ιστορίες να σκεφτείς"
2024-01-12 21:00 - 23:00 | cineland Παντελής, Εμμανουήλ Πορτάλιου 3, Ρέθυμνο
ΙΣΤΟΡΙΕΣ ΝΑ ΣΚΕΦΤΕΙΣ
του Χόρχε Μπουκάι
Διασκευή – Σκηνοθεσία: Αντώνης Καραγιάννης
12 Ιανουαρίου 2024
στο Cineland Παντελής

Μετά από τις δύο επιτυχημένες σεζόν στη Θεσσαλονίκη, το διεθνές bestseller του Χόρχε Μπουκάι, «Ιστορίες Να Σκεφτείς», σε διασκευή και σκηνοθεσία Αντώνη Καραγιάννη, ταξιδεύει στο Ρέθυμνο για 1 μόνο παράσταση στο Cineland Παντελής στις 12 Ιανουαρίου, προσκαλώντας το κοινό της Κρήτης σε ένα συναρπαστικό ταξίδι προς την αναζήτηση της αλήθειας!
Τι είναι, αλήθεια, η αλήθεια; Είναι κάτι σταθερό σαν βράχος ή κάτι εύθραυστο σαν λουλούδι; Τι είναι, αλήθεια, η ζωή; Το υπόλοιπο όσων δε ζήσαμε ή το άθροισμα των στιγμών που έχουμε ζήσει; Και ο έρωτας; Πότε είναι αληθινός; Όταν αποδεχόμαστε τους άλλους όπως είναι ή όταν προσπαθούμε να τους αλλάξουμε και να τους φέρουμε «στα μέτρα» μας; Αλήθεια, πόσο συχνά επικοινωνούμε ουσιαστικά με τους άλλους, εκφράζοντας αυτό που πραγματικά θέλουμε;
Βαθιά ανθρώπινες αλληγορίες, απλές ιστορίες που δίνουν τροφή για σκέψη και προβληματισμό, ιστορίες που προκαλούν δάκρυα ή γέλιο μέχρι δακρύων, ιστορίες που συν-κινούν, μετα-κινούν και μας παρα-κινούν να σκεφτούμε και να μοιραστούμε τις σκέψεις μας με φίλους και…εχθρούς, ζωντανεύουν μέσα από μια διαδραστική παράσταση με καταιγιστικό ρυθμό και συνεχείς εναλλαγές, που μοιάζει με όνειρο. «Γιατί ζωή χωρίς όνειρα…τι να την κάνεις!»

ΤΑΥΤΟΤΗΤΑ ΠΑΡΑΣΤΑΣΗΣ
Διασκευή – Σκηνοθεσία: Αντώνης Καραγιάννης
Σκηνικά – Κοστούμια: Ιφιγένεια Μανώλα
Φωτισμοί: Αντώνης Καραγιάννης
Ηχητικό περιβάλλον: Αλέξανδρος Σαραφόπουλος
Μουσική επιμέλεια – Κινησιολογία: Αντώνης Καραγιάννης
Βοηθός σκηνοθέτη: Θεανώ Καραγιάννη
Φωτογραφίες – Βίντεο: Karen Gkiounasian
Σχεδιασμός αφίσας: Γιώργος Λεμονής
Παραγωγή: Θέατρο Metropolitan

ΕΠΙ ΣΚΗΝΗΣ:
Γιάννης Λαζαρίδης
Κωνσταντίνος Τσώνης
Στέλλα Τσελεπίδη
Χριστίνα Μπουριώτη

ΠΛΗΡΟΦΟΡΙΕΣ
Χώρος: Cineland Παντελής, Ρέθυμνο
Ημέρες & ώρες παραστάσεων: Παρασκευή 12 Ιανουαρίου στις 21:00
Διάρκεια παράστασης: 90’
Τιμές εισιτηρίων: Κανονικό: 15 ευρώ | Μειωμένο (φοιτητών, ανέργων & ΑμεΑ): 12 ευρώ
Αγορά εισιτηρίων: από το ταμείο του θεάτρου& στο https://www.more.com/theater/xorxe-mpoukai-istories-na-skefteis-kriti/

Πιανιστικό ντουέτο
2024-02-03 20:00 - 23:00 | Ωδείο Ρεθύμνου, Εμ. Βερνάδου 2, Ρέθυμνο
Ο Σύνδεσμος Διαδόσεως Καλών Τεχνών Ρεθύμνου διοργανώνει συναυλία κλασικής μουσικής το Σάββατο 3/2/2023 στην αίθουσα συναυλιών “Παντελής Πρεβελάκης” στο Ωδείο Ρεθύμνου και ώρα 20:00.
Είσοδος 10€. Ελεύθερη είσοδος σε παιδιά έως 18 ετών.

Παύλος Μελής live
2024-02-03 22:00 - 23:30 | Corina restaurant, Σαλαμίνος 13, Ρέθυμνο
Μουσική βραδιά με τον Παύλο Μελή στο Εστιατόριο Corina (Σαλαμίνος 13, Παλιά πόλη).
Μαζί του η Νίκη Σταμπουλή (φωνή) και ο Βασίλης Ματσουλιάδης (μπουζούκι).
Τηλ. 697 997 8977.

Προβολή ταινίας: Βαγόνι δολοφόνων
2024-02-04 20:00 - 22:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
ΗΜΕΡΟΜΗΝΙΑ ΠΡΟΒΟΛΗΣ Κυριακη 04/02
ΩΡΑ 20:00

ΑΙΘΟΥΣΑ Κέντρο Βυζαντινών Τεχνών Ρεθύμνου
ΤΙΜΗ ΕΙΣΙΤΗΡΙΟΥ Γενικό εισιτήριο: 5€
Συνδρ/τές ΚΙΝΛΕΡ: 3€
Μαθητές: 3€
Φοιτητές: 3€
Άνεργοι: 3€

https://kinler.gr/the-sleeping-car-murders

ΣΥΝΟΨΗ

Έξι, άγνωστοι μεταξύ τους επιβάτες, ταξιδεύουν στο ίδιο κουπέ με το νυχτερινό τρένο από τη Μασσαλία για το Παρίσι. Κατά την άφιξη τους στον σιδηροδρομικό σταθμό, μία γυναίκα βρίσκεται νεκρή στην κουκέτα της. Η αστυνομία του Παρισιού με επικεφαλής τον Επιθεωρητή Γρατζιανί, θα αναλάβει την εξιχνίαση της υπόθεσης. Αναζητά τους υπολοίπους επιβάτες του κουπέ σε μια προσπάθεια να εντοπιστεί ο δολοφόνος. Οι υποψίες της αστυνομίας αρχικά επικεντρώνονται στους υπόλοιπους επιβάτες κι ενώ προσπαθούν να τους εντοπίσουν για να τους αποσπάσουν καταθέσεις, αυτοί αρχίζουν να δολοφονούνται ο ένας μετά τον άλλο. Ο Επιθεωρητής Γρατζιανί και το επιτελείο του τρέχουν και δεν φτάνουν, αλλά ο δολοφόνος είναι πάντα ένα βήμα μπροστά από αυτούς. Στις αλλεπάλληλες συσκέψεις και εξετάσεις μαρτύρων που γίνονται στο αστυνομικό τμήμα, προσπαθούν να συνδέσουν τους φόνους με το ενδεχόμενο κίνητρο που πρέπει να υπάρχει. Τα ερωτηματικά είναι μεγάλα, η μία υπόθεση ανατρέπει την άλλη ενώ οι δολοφονίες των επιβατών συνεχίζονται…

Θεατρική παράσταση: Βότκα Μολότοφ
2024-02-13 17:00 - 23:30 | cineland Παντελής, Εμμανουήλ Πορτάλιου 3, Ρέθυμνο
ΒΟΤΚΑ ΜΟΛΟΤΟΦ
Ο Άντον Τσέχοφ σκιαγραφεί χαρακτήρες τόσο από τα αστικά κέντρα, όσο και από την επαρχία της προεπαναστατικής Ρωσίας, μεγεθύνοντας με γλαφυρό τρόπο, αλλά πάντα με συμπάθεια, τις συνήθειες, τις εμμονές τους, τους φόβους τους, την προσήλωσή τους στα μικροσυμφέροντά τους, την αφέλειά τους, αλλά και την πονηριά τους. Επί σκηνής, παρελαύνουν χαρακτηριστικοί τύποι της εποχής και της κοινωνίας του: από δασκάλες και νταντάδες, μέχρι παπάδες και οδοντίατροι. Όλοι οι ήρωες παραδίδονται, πανανθρώπινοι και παντοτινοί, στην κρίση όλων μας για το «χθες», το «σήμερα» και το «αύριο».
Η Ελένη Ράντου τιτλοφόρησε τη διασκευή της «Βότκα Μολότοφ», κλείνοντας το μάτι στους θεατές για τη θεατρική «έκρηξη» γέλιου και συγκίνησης που ετοιμάζονται να βιώσουν. Το κείμενό της διαθέτει γλωσσική αμεσότητα και χιουμοριστική σπιρτάδα. Οι τσεχοφικοί ήρωες, με όλα τους τα κουσούρια, τα λάθη, τους καημούς και τους πόθους τους, θα μοιραστούν μαζί μας το δάκρυ τους, το μελαγχολικό χαμόγελό τους και το λυτρωτικό γέλιο τους. Σε μια εποχή που ο διαφορετικός χαρακτήρας, η διαφορετική, από ιδεολογικά και εθνικά στερεότυπα, άποψη, ακόμα και το αντίθετο φύλλο ή η διαφορετική φυλή, όπως και η διαφορετική πολιτική ένταξη, αντιμετωπίζονται με μια ανθρωποφαγική σχεδόν διάθεση, με κηρύγματα μίσους και απαξίωσης, η αγάπη του Τσέχωφ για τον άνθρωπο, καθώς και το χιούμορ του μπορούν να αποδειχθούν καταλυτικά.
Ο Νικορέστης Χανιωτάκης στήνει μια σύγχρονη παράσταση γοργών ρυθμών, με νεύρο, ευρηματικότητα και θεατρική ευφορία, με οκτώ εξαιρετικούς ηθοποιούς. Επί σκηνής, θα δούμε και τον ίδιο τον Άντον Τσέχοφ, μέσα από την ερμηνεία του Τάσου Χαλκιά.

Ηθοποιοί (αλφαβητικά): Ιωάννης Απέργης, Παναγιώτα Βιτετζάκη, Κατερίνα Γερονικολού, Λυδία Σγουράκη, Πάνος Σταθακόπουλος, Δήμητρα Στογιάννη, Χάρης Χιώτης και ο Τάσος Χαλκιάς στο ρόλο του Τσέχοφ
Σκηνοθεσία: Νικορέστης Χανιωτάκης
Διασκευή: Ελένη Ράντου
Κείμενο: Νιλ Σάιμον – Ελένη Ράντου (βασισμένο στα διηγήματα του Άντον Πάβλοβιτς Τσέχοφ)

Παραστάσεις: Τρίτη 13/02/24
Ώρες παραστάσεων: 17:15, 19.15 και 21.15
Τιμές εισιτηρίων:
Προπώληση: 15 €
Ημέρα παράστασης: 18 €

Χορηγός επικοινωνίας: Ήχος fm 94.2

Ρεθεμνιώτικο Καρναβάλι 2024: 26ο Παιδικό Κυνήγι Θησαυρού
2024-02-17 12:00 - 2024-02-18 15:30 | Πλατεία Μικρασιατών, Ρέθυμνο
26ο Παιδικό Κυνήγι Θησαυρού
Διοργάνωση: Τα Τεμπελόσκυλα
Τίτλος: «Η χαμένη πυξίδα»

Το 26ο Παιδικό Κυνήγι Θησαυρού θα διεξαχθεί την Κυριακή 18 Φεβρουαρίου 2024, και η διοργανώτρια ομάδα Τεμπελόσκυλα επιθυμεί να ενημερώσει τους πολίτες για τις κυκλοφοριακές ρυθμίσεις στην Παλιά Πόλη.
Σάββατο 17 . 02 . 2024 και ώρες 12.00 – 14.00, οι μικροί μας κυνηγοί θα βρίσκονται στην πλατεία Μικρασιατών. Παρακαλούνται όλοι οι διερχόμενοι οδηγοί να είναι πολύ προσεκτικοί, καθώς θα βρίσκονται στην πλατεία σχεδόν 800 παιδιά.
Κυριακή 18 . 02 .2024 και ώρες 08.30 έως 15.30, θα διεξαχθεί το Κυνήγι Θησαυρού σε συγκεκριμένη οριοθετημένη περιοχή της Παλιάς Πόλης. Η διοργανώτρια ομάδα ζητεί από τους διερχόμενους οδηγούς οχημάτων να μην διασχίζουν αυτό το τμήμα της Παλιάς Πόλης κατά τις ώρες διεξαγωγής του παιχνιδιού τη συγκεκριμένη μέρα.
Ειδικά για την ημέρα Κυριακή και καθ’ όλη την ώρα διεξαγωγής του παιχνιδιού, θα υπάρχει για το σκοπό αυτό περιφρούρηση της οριοθετημένης περιοχής από εθελοντές αλλά και άτομα της διοργανώτριας ομάδας (για την ασφάλεια των παιδιών) στα ακόλουθα 24 σημεία:
1. ΕΘΝΙΚΗΣ ΑΝΤΙΣΤΑΣΕΩΣ (ΜΕΓΑΛΗ ΠΟΡΤΑ) (!)
2. ΟΔΟ ΒΟΣΠΟΡΟΥ
3. ΟΔΟ ΚΑΨΑΛΗ ΚΑΙ ΤΟΜΠΑΖΗ (ΚΑΜΠΑΝΑΡΙΟ ΜΗΤΡΟΠΟΛΗΣ)
4. ΟΔΟ ΧΑΛΗ ΒΑΣΙΛΕΙΟΥ ΚΑΙ ΤΟΜΠΑΖΗ ΓΩΝΙΑ
5. ΟΔΟ ΜΟΥΣΟΥΡΟΥ ΚΑΙ ΤΟΜΠΑΖΗ ΓΩΝΙΑ
6. ΟΔΟ ΑΡΚΑΔΙΟΥ (DUOMO)(!)
7. ΟΔΟ ΑΡΚΑΔΙΟΥ ΚΑΙ ΜΕΛΙΔΟΝΙΟΥ (CHAPLINS)
8. ΛΟΤΖΙΑ (ΓΩΝΙΑ)(!)
9. ΟΔΟ ΦΩΤΑΚΗ ΚΑΙ ΜΟΣΧΟΒΙΤΟΥ
10. ΟΔΟ ΜΟΣΧΟΒΙΤΟΥ ΚΑΙ ΚΑΤΣΩΝΗ Λ.
11. ΟΔΟ ΜΟΣΧΟΒΙΤΟΥ ΚΑΙ ΚΑΤΣΩΝΗ

12. ΟΔΟ ΜΕΣΟΛΟΓΓΙΟΥ ΚΑΙ ΣΑΛΑΜΙΝΩΣ (ICE CLUB)
13. ΟΔΟ ΜΕΛΙΣΣΗΝΟΥ ΚΑΙ ΞΑΝΘΟΥΔΙΔΟΥ
14. ΟΔΟ ΜΕΛΙΣΣΗΝΟΥ ΚΑΙ ΚΟΡΑΚΑ ΜΙΧΑΗΛ
15. ΟΔΟ ΜΕΛΙΣΣΗΝΟΥ ΚΑΙ ΝΙΚΗΦΟΡΟΥ ΦΩΚΑ (ΜΑΚΡΥ ΣΤΕΝΟ ΤΕΛΟΣ) (!)
16. ΟΔΟ ΜΕΛΙΣΣΗΝΟΥ ΚΑΙ ΡΕΝΙΕΡΗ
17. ΟΔΟ ΜΕΛΙΣΣΗΝΟΥ ΚΑΙ ΜΕΤΑΞΑΚΗ
18. ΟΔΟ ΜΕΛΙΣΣΗΝΟΥ ΚΑΙ ΑΔΑΜΑΝΤΙΟΥ ΚΟΡΑΗ
19. ΟΔΟ ΜΕΛΙΣΣΗΝΟΥ ΚΑΙ ΣΜΥΡΝΗΣ
20. ΟΔΟ ΚΟΡΩΝΑΙΟΥ ΠΑΝΟΥ ΚΑΙ ΣΜΥΡΝΗΣ(!)
21. ΟΔΟ ΚΟΡΩΝΑΙΟΥ ΠΑΝΟΥ ΚΑΙ ΠΑΤΡΙΑΡΧΟΥ ΓΡΗΓΟΡΙΟΥ
22. ΟΔΟ ΦΙΛΙΚΩΝ ΚΑΙ ΜΑΒΙΛΗ
23. ΟΔΟ ΠΑΤΡΙΑΡΧΟΥ ΓΡΗΓΟΡΙΟΥ ΚΑΙ ΜΑΒΙΛΗ ΓΩΝΙΑ(!)
24. ΟΔΟ ΝΙΚΗΦΟΡΟΥ ΦΩΚΑ ΚΑΙ ΤΖΑΝΕ ΜΠΟΥΝΙΑΛΗ ( 2 DOORS)(!)

Σημείωση: Με (!) σημαίνονται τα σημεία με τη μεγαλύτερη κίνηση.
Τέλος, θα πραγματοποιηθούν ανακοινώσεις της διοργανώτριας ομάδας, σε μέσα ενημέρωσης σχετικά με το παιχνίδι και τις ώρες διεξαγωγής του, ώστε οι κάτοικοι της Παλιάς Πόλης να είναι ενήμεροι για την αλλαγή προσβασιμότητας σε αυτήν.
Σε περίπτωση αναβολής διεξαγωγής της εκδήλωσης για λόγους ανωτέρας βίας, το ίδιο αίτημα θα μεταφερθεί για νέες ημερομηνίες οι οποίες θα ανακοινωθούν.
Παρακαλούνται όλοι οι πολίτες να είναι παραπάνω από προσεκτικοί για την ασφάλεια των παιδιών μας και να μην παρακάμπτουν τους εθελοντές που θα βρίσκονται στα σημεία και θα εμποδίζουν την διέλευση τους.
πηγή

Προβολή ντοκιμαντέρ: Who I am not
2024-02-17 20:00 - 22:00 | Σημείο, Πατριάρχου Αθηναγόρα 17, Ρέθυμνο, Μισσίρια
WHO I AM NOT (ΤΙ ΔΕΝ ΕΙΜΑΙ)
Το βραβευμένο ντοκιμαντέρ ακολουθεί τον καθημερινό αγώνα των ίντερσεξ ατόμων για αποδοχή μέσα από την τρυφερή ματιά της δημιουργού Tünde Skovrán και προβάλλεται στο CINEDOC με την υποστήριξη της Intersex Greece
Το ντοκιμαντέρ WHO I AM NOT (ΤΙ ΔΕΝ ΕΙΜΑΙ) της Tünde Skovrán έρχεται τον Φεβρουάριο στο CINEDOC και προβάλλεται στο Ρέθυμνο με την υποστήριξη της Intersex Greece.
Το ντοκιμαντέρ έκανε παγκόσμια πρεμιέρα στο 25ο Φεστιβάλ Ντοκιμαντέρ Θεσσαλονίκης (2023), όπου απέσπασε τρία βραβεία:
Αργυρό Αλέξανδρο στο Διεθνές Διαγωνιστικό Τμήμα, για ένα «…έντονα συναισθηματικό και επιδραστικό κινηματογραφικό ταξίδι».
Βραβείο Mermaid για «…δύο δυνατούς χαρακτήρες που μας οδηγούν με ευγένεια και ειλικρίνεια σε ένα ταξίδι αναζήτησης της έκφρασης φύλου στην πιο γνήσια μορφή του».
Βραβείο WIFT GR για την τρυφερή σκηνοθετική ματιά της Tünde Skovrán, «…που φωτίζει με διακριτική κινηματογράφηση και εξαιρετικό μοντάζ ένα γενναίο ταξίδι εσωτερικής αναζήτησης γεμάτο ενσυναίσθηση, χιούμορ και ανθρωπιά, υπενθυμίζοντας την κοινή μας υπόσταση».

Who I Am Not – Τι Δεν Είμαι
Ντοκιμαντέρ | Σκηνοθεσία: Tünde Skovrán | 2023 | Ρουμανία, Καναδάς | 105’
ΣΥΝΟΨΗ
Τι ορίζει αν είμαστε άνδρες ή γυναίκες; Τελικά, έχει σημασία αυτός ο διαχωρισμός;
Η ταινία ακολουθεί την ιστορία δύο ίντερσεξ ατόμων στην Νότιο Αφρική με διαμετρικά αντίθετες ζωές, που ωστόσο έχουν ένα κοινό: δε νιώθουν ότι ανήκουν στο δίπολο αρσενικού-θηλυκού. Ένα συγκινητικό και ελπιδοφόρο πορτραίτο, που δίνει φωνή στο διαχρονικά παραμελημένο 2% του παγκόσμιου πληθυσμού.

Σάββατο 17 Φεβρουαρίου
20:00
Γενική είσοδος: 6 ευρώ
Σημείο
Πατριάρχου Αθηναγόρα 17,
Μισίρια.

Εθελοντική αιμοδοσία
2024-02-18 10:00 - 13:00 | 2ο Δημοτικό Σχολείο Ρεθύμνου, Ρέθυμνο
Εθελοντική Αιμοδοσία
από τη Θεατρική ομάδα «ΑΠΟΔΡΑΣΗ» του Πολιτιστικού Συλλόγου Ρεθύμνης
και τον ΣΕΑ Ν. Ρεθύμνης «ΔΟΤΕΣ ΖΩΗΣ»

Εθελοντική Αιμοδοσία από τη θεατρική ομάδα «Απόδρασης»του Πολιτιστικού Συλλόγου Ρεθύμνηςθα πραγματοποιηθεί την Κυριακή, 18 Φεβρουαρίου 2024 στο 2ο Δημοτικό Σχολείο Ρεθύμνου, τις ώρες 10.00-13.00.

Μία κοινή δράση από τον Σύλλογο Εθελοντών Αιμοδοτών Ν. Ρεθύμνου “Δότες Ζωής” και το Τμήμα Αιμοδοσίας του Γενικού Νοσοκομείου Ρεθύμνου που σκοπό έχει να χαρίσει ζωή κι ελπίδα!
Παράλληλα στον ίδιο χώρο θα γίνονται δεκτές οι εγγραφές υποψήφιων εθελοντών δωρεάς μυελού των οστών. Η Δωρεά Μυελού των Οστών χαρίζει ζωή ιδιαίτερα σε άτομα που πάσχουν από καρκίνο.
Ο ΣΕΑ Ν. Ρεθύμνης ευχαριστεί θερμά τη Διεύθυνση του 2ου Δημοτικού Σχολείου για την παραχώρηση του χώρου όπως και το Τμήμα Παιδείας του Δήμου Ρεθύμνου.
Δίνω το παράδειγμα! Δίνω Αίμα!

Μπορώ να γίνω εθελοντής αιμοδότης;
Μπορείς (λίγες χρήσιμες πληροφορίες):

εάν είσαι 18-65 ετών
εάν έχεις πάρει πρωινό
εάν έχεις πιει νερό
εάν έχεις καλή γενική κατάσταση και ψυχολογία
εάν δεν έχεις καταναλώσει αλκοόλ τις προηγούμενες 24 ώρες
εάν δεν έχεις κάνει λήψη φαρμάκων κατά τις προηγούμενες 48 ώρες

(συμβουλεύεσαι τον γιατρό σου ή τον γιατρό της αιμοδοσίας)

εάν δεν είσαι έγκυος ή θηλάζεις
εάν δεν έχεις υποβληθεί σε χειρουργική επέμβαση τον τελευταίο χρόνο
εάν δεν πάσχεις από σακχαρώδη διαβήτη, υπέρταση, υπερλιπιδαιμία, καρδιακό νόσημα

Συμβουλέψου τον γιατρό σου ή τον γιατρό της αιμοδοσίας

Μπορώ να γίνω Εθελοντής Δότης Μυελού των Οστών;
Η Τράπεζα Εθελοντών Δοτών του Συλλόγου «ΟΡΑΜΑ ΕΛΠΙΔΑΣ» έχει ορίσει ως όρια ηλικίας για να μπορεί κάποιος να εγγραφεί ως εθελοντής δότης μεταξύ 18 – 45 χρόνων. Ο εθελοντής δότης παραμένει καταχωρημένος στο αρχείο και ενεργός μέχρι τα 55α γενέθλιά του.

Μπορείς εάν δεν έχεις (λίγες χρήσιμες πληροφορίες):

AIDS/HIV
Αλλεργίες σε latex , αναισθησία ή σε περισσότερα από ένα αλλεργιογόνα. Κάθε είδους αλλεργίας συμπεριλαμβανομένης της αλλεργικής ρινίτιδας, θα πρέπει να αναφέρεται στην αίτηση εγγραφής.
Αρτηριακή υπέρταση: Η υπέρταση είναι σύνηθες πρόβλημα γι’ αυτό κάθε περίπτωση υποψήφιου δότη εξετάζεται ιδιαίτερα.Αν πάσχεις από υπέρταση αλλά η πίεσή σου διατηρείται υπό έλεγχο μπορείς να εγγραφείς δότης.
Άσθμα: Αν υποφέρεις από βρογχικό άσθμα μπορείς να γίνεις δότης με την προϋπόθεση ότι ελέγχεται με εισπνεόμενα ή από του στόματος φάρμακα. Δεν μπορείς να εγγραφείς αν χρειάζεται να παίρνεις κορτικοστεροειδή από το στόμα.
Aυτοάνοσα νοσήματα: Τα αυτοάνοσα νοσήματα μπορεί να ‘’μεταφερθούν’’ από τον δότη στον λήπτη μέσω του μοσχεύματος. Ωστόσο επειδή κάποια από αυτά δεν είναι σοβαρά, όπως π.χ. η ψωρίαση, η γυροειδής αλωπεκία, η λεύκη, νοσήματα του θυρεοειδούς υπό έλεγχο, μπορεί να γίνουν δεκτά από τον γιατρό του μεταμοσχευτικού κέντρου και τον ασθενή. Αν πάσχεις από τέτοιο νόσημα μπορείς να εγγραφείς ως δότης, αλλά πρέπει οπωσδήποτε να το αναφέρεις στην αίτηση εγγραφής.Αν όμως πάσχεις από σοβαρό συστηματικό αυτοάνοσο νόσημα, όπως π.χ ρευματοειδή αρθρίτιδα, συστηματικό ερυθηματώδη λύκο, σαρκοστέωση, φλεγμονώδη νόσο του εντέρου, σκλήρυνση κατά πλάκας, σύνδρομο Gillian-Barre , δεν μπορείς να εγγραφείς.
Διαταραχές πήξης και βλάβες αιμοφόρων αγγείων: Όσοι πάσχουν από κάποιο νόσημα που έχει σχέση με αιμορραγική διάθεση, θρομβοπενία ή θρομβοφιλία, δεν αποκλείονται εξ’ ορισμού αλλά η κάθε περίπτωση αντιμετωπίζεται ξεχωριστά ανάλογα με το νόσημα και το ιστορικό.Αν έχεις ιστορικό αιμορραγιών, θρομβοπενίας ή θρομβώσεων, άσχετα από το υποκείμενο νόσημα, δεν μπορείς να εγγραφείς δότης.
Επιληψία: Αν πάσχεις από επιληψία και είσαι εκτός θεραπείας και χωρίς κρίση για τουλάχιστον 12 μήνες μπορείς να εγγραφείς ως δότης, ενώ αν είσαι υπό θεραπεία δεν γίνεσαι δεκτός.
Ηπατίτιδα :Αν πάσχεις από Ηπατίτιδα Β δεν μπορείς να εγγραφείς δότης.
Καρδιακές και καρδιαγγειακές παθήσεις: Μπορείς να εγγραφείς δότης στις παρακάτω περιπτώσεις:
-Πρόπτωση μιτροειδούς χωρίς σημαντική αιμοδυναμική παλινδρόμηση (φύσημα) και παράταση του QTc στο καρδιογράφημα.
-Μη σημαντικές ανωμαλίες των βαλβίδων που προκαλούν το αθώο φύσημα
-Διγλώχινα αορτική βαλβίδα χωρίς σημαντική στένωση
-Ιδιοπαθείς κοιλιακές και κολπικές εκτακτοσυστολές
Κάποιες μορφές αρρυθμίας που ρυθμίζονται με φαρμακευτική αγωγή γίνονται αποδεκτές αλλά πρέπει να αναφέρονται κατά την κλινική εξέταση πριν τη συλλογή του μοσχεύματος.
-Κολποκοιλιακός αποκλεισμός πρώτου βαθμού
-Υπέρταση ρυθμισμένη με φαρμακευτική αγωγή για τουλάχιστον 12 μήνες.
Δεν μπορείς να εγγραφείς δότης σε σοβαρότερες καταστάσεις όπως π.χ.
-Αρτηριοσκλήρυνση ή και θρόμβωση των στεφανιαίων αγγείων η οποία προκαλεί την στηθάγχη και το έμφραγμα
-Κάθε αντικατάσταση βαλβίδας της καρδιάς ή βαλβιδοπλαστικής (μπαλονάκι)
-Κάθε είδους σοβαρής βαλβιδοπάθειας
-Κάθε συγγενής στένωση βαλβίδας εκτός της διγλώχινος αορτικής βαλβίδας.
-Δευτέρου ή τρίτου βαθμού κολποκοιλιακός αποκλεισμός
-Τοποθέτηση βηματοδότη ή απεινιδωτή
-Παθήσεις των αγγείων του εγκεφάλου όπως: εγκεφαλικό επεισόδιο, παροδικό ισχαιμικό επεισόδιο, κάθε ενδοκράνεια αιμορραγία συμπεριλαμβανομένων της υπαραχνοειδούς, υποσκληρίδιας και εξωσκληρίδιας.
Προβλήματα σπονδυλικής στήλης και οστών :Προβλήματα στη σπονδυλική στήλη. Αν τα προβλήματα αυτά προκαλούν έντονο χρόνιο πόνο ώστε να επηρεάζεται σημαντικά η καθημερινή σου δραστηριότητα, δεν μπορείς να εγγραφείς.
Σακχαρώδης Διαβήτης: Αν έχεις σακχαρώδη διαβήτη, δεν μπορείς να εγγραφείς δότης.
Ψυχικές διαταραχές, κατάθλιψη

Συμβουλέψου τον εθελοντή του ΣΕΑ Ν. Ρεθύμνης«ΔΟΤΕΣ ΖΩΗΣ»

Σύλλογος Εθελοντών Αιμοδοτών Νομού Ρεθύμνου «ΔΟΤΕΣ ΖΩΗΣ» μέλος της Πανελλήνιας Ομοσπονδίας Συλλόγων Εθελοντών Αιμοδοτών Π.Ο.Σ.Ε.Α., επίσημος συνεργάτης του ιδρύματος «ΟΡΑΜΑ ΕΛΠΙΔΑ»

Μετά τιμής!

Για το Διοικητικό Συμβούλιο
Ο Πρόεδρος του Δ.Σ. Η Γραμματέας
Γιώργος Σπετσωτάκης Δέσποινα Μαυράκη

Προβολή ταινίας: Μακί, τα λιοντάρια της κολάσεως
2024-02-18 20:00 - 22:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
ΗΜΕΡΟΜΗΝΙΑ ΠΡΟΒΟΛΗΣ Κυριακη 18/02
ΩΡΑ 20:00

ΑΙΘΟΥΣΑ Κέντρο Βυζαντινών Τεχνών Ρεθύμνου
ΤΙΜΗ ΕΙΣΙΤΗΡΙΟΥ Γενικό εισιτήριο: 5€
Συνδρ/τές ΚΙΝΛΕΡ: 3€
Μαθητές: 3€
Φοιτητές: 3€
Άνεργοι: 3€
https://kinler.gr/shock-troops

ΣΥΝΟΨΗ

Δεύτερος Παγκόσμιος Πόλεμος. Δώδεκα Γάλλοι στρατιώτες έχουν πιαστεί αιχμάλωτοι και το μόνο που περιμένουν είναι η εκτέλεση τους από τους Γερμανούς. Υπάρχει, όμως, ένας αξιωματικός της αντίστασης που προτίθεται να τους απελευθερώσει. Κι ενώ όλα πηγαίνουν καλά, ένας μυστηριώδης δέκατος τρίτος αιχμάλωτος κάνει την εμφάνιση του.

Ρεθεμνιώτικο Καρναβάλι 2024: Τελετή έναρξης
2024-02-25 16:30 - 22:00 | Πλατεία Αγνώστου Στρατιώτη, Ρέθυμνο
Στην τελική ευθεία για την πιο λαμπρή γιορτή της μπαίνει η Κρήτη! Το Ρέθυμνο προσκαλεί μικρούς και μεγάλους να ξεφαντώσουν και να απολαύσουν τρεις ολόκληρες εβδομάδες με τις εκδηλώσεις του Ρεθεμνιώτικου Καρναβαλιού!
Η μεγάλη στιγμή έφτασε και την Κυριακή 25 Φεβρουαρίου 2024 το πρώτο κανονικό καρναβάλι στην μετά covid εποχή είναι γεγονός!
Από νωρίς το απόγευμα στην Πύλη Guora έως το βράδυ, στην μεγάλη συναυλία της Αναστασίας στην Πύλη της Άμμου – Πλατεία Αγνώστου Στρατιώτη – το Ρέθυμνο ανοίγει την πιο πολύχρωμη περίοδο του χρόνου με φαντασία και κέφι.
ΚΥΡΙΑΚΗ 25 ΦΕΒΡΟΥΑΡΙΟΥ 2024
16:30 ΔΡΑΣΕΙΣ ΓΙΑ ΠΑΙΔΙΑ
Παιχνίδια και δράσεις από animateur στο Πηγάδι (πύλη Guora) με μουσική και προσφορά γλυκισμάτων. Παρούσα η Βασίλισσα του Καρναβαλιού μας Δάφνη Λαζίδου, η οποία θα συμμετέχει ενεργά στην μεταμόρφωση των μικρών μας καρναβαλιστριών σε πριγκίπισσες και θα φωτογραφηθεί μαζί τους.
18:30 «ΚΑΡΝΑΒΑΛΑΚΙ»
Ένα «τρελό Καρναβαλάκι», ακολουθεί την βασίλισσα και διέρχεται μέσα από την Παλιά Πόλη κατεβαίνοντας από την Εθνικής Αντιστάσεως, στρίβει στην Οδό Κωνσταντίνου Παλαιολόγου, διασχίζει την οδό Αρκαδίου και καταλήγει στην πλατεία του Αγνώστου Στρατιώτη.
Ένα «πολύχρωμο κομφετί από παιδάκια» μαζί με μέλη από τα πληρώματα των ομάδων, φορώντας τις στολές με τις οποίες θα παρελάσουν τη φετινή χρονιά, δίνουν τον ρυθμό και την ζωντάνια του Ρεθεμνιώτικου Καρναβαλιού από το ιστορικό κέντρο της πόλης μας και προσκαλούν τον κόσμο στην μαγική τελετή έναρξης!
19:00 ΆΦΙΞΗ ΠΡΟΠΟΜΠΟΥ – ΈΝΑΡΞΗ ΚΕΝΤΡΙΚΗΣ ΕΚΔΗΛΩΣΗΣ
Το «καρναβαλάκι» μας φτάνει στην πλατεία του Αγνώστου Στρατιώτη και το υποδέχεται η Δημοτική Φιλαρμονική Ρεθύμνου, η οποία για ακόμα μια χρονιά δίνει το έναυσμα με ένα πρόγραμμα το οποίο επιμελήθηκε ειδικά για το καρναβάλι. Η Φιλαρμονική του Δήμου Ρεθύμνης, πάντα συνεπής σε όλες τις εκδηλώσεις της πόλης, παίρνει την σκυτάλη από τον «καρναβαλικό χείμαρρο» των παιδιών και ανοίγει την τελετή έναρξης με ένα υπέροχο μουσικό καρναβαλικό πρόγραμμα 17 λεπτών.
Με την ολοκλήρωση του προγράμματος, οι παρουσιαστές των εκδηλώσεων του φετινού καρναβαλιού Λευτέρης Κουμαντάκης και Χριστιάννα Σκούρα καλωσορίζουν τον κόσμο και εισαγάγουν το κοινό στο κυρίως πρόγραμμα της τελετής έναρξης, που έχει ως εξής:
· 19:20 Παρουσίαση της φετινής θεματικής με ένα μουσικοχορευτικό show σε σκηνοθεσία, κείμενα και προσαρμογή ρόλων από τον Νίκο Μαρκαντώνη, με τους Costa Costantino και Νίκο Μαύρο στο τραγούδι και χορογραφία από την Κατερίνα Περπιράκη και την Βαλεντίνα Κυριαζή.
· 19:30 Ο Δήμαρχος Ρεθύμνης κ. Γιώργης Χ. Μαρινάκης θα κηρύξει την έναρξη του Ρεθεμνιώτικου Καρναβαλιού 2024 και ακολουθεί ένα εντυπωσιακό σόου ρίψης πυροτεχνημάτων.
· 19:35. Η πλατεία Αγνώστου Στρατιώτη μετατρέπεται στην πιο φαντασμαγορική πασαρέλα και οι ομάδες του Ρεθεμνιώτικου Καρναβαλιού παρουσιάζουν τις φετινές στολές τους.
· 20:00 Η μεγάλη στιγμή της τελετής έναρξης είναι η συναυλία της δημοφιλούς ερμηνεύτριας Αναστασίας. Ανεβαίνει στην σκηνή και ένα μεγάλο πάρτι αρχίζει. Ένα πάρτι αντάξιο της μεγάλης διοργάνωσης που θα διαρκέσει τρεις ολόκληρες εβδομάδες!
ΔΡΑΣΗ ΑΝΑΚΥΚΛΩΣΗΣ: «ΚΑΘΕ ΚΟΥΤΙ ΜΕΤΡΑΕΙ»
Το Ρεθεμνιώτικο Καρναβάλι 2024 στέλνει έντονο οικολογικό μήνυμα. Όπως είναι γνωστό γίνεται μείωση κατά 80% στην σπατάλη χαρτιού για το υλικό προβολής των εκδηλώσεων του. Φέτος με ένα QR που μπορεί κάποιος να το βρει παντού στην πόλη αλλά και στην επίσημη αφίσα, μπαίνει απευθείας στην ιστοσελίδα της διοργάνωσης rethymnocarnival.gr, οπότε εύκολα και κυρίως χωρίς σπατάλη χαρτιού, οι επισκέπτες μπορούν να γνωρίζουν όλες τις εξελίξεις για τις εκδηλώσεις, τις δράσεις των ομάδων και τις πρωτοβουλίες των οργανωτών. Παράλληλα για ακόμα μία χρονιά, ο Δήμος Ρεθύμνης και συγκεκριμένα ο τομέας Πολιτισμού και ο τομέας Περιβάλλοντος, Κυκλικής Οικονομίας και Ποιότητας Ζωής σε συνεργασία με το πρόγραμμα ανακύκλωσης «Κάθε Κουτί Μετράει» και τον χορηγό του Ρεθεμνιώτικου Καρναβαλιού «Αθηναϊκή Ζυθοποιία – μπίρα ΑΛΦΑ», καλεί όλους τους συμμετέχοντες στις καρναβαλικές εκδηλώσεις να γίνουν μέτοχοι της δράσης ανακύκλωσης μεταλλικών κουτιών.
Η διαδικασία είναι απλή και ιδιαίτερα χρήσιμη καθώς τα μεταλλικά κουτιά που θα συγκεντρωθούν όλες αυτές τις ημέρες θα πωληθούν και τα έσοδα θα διατεθούν στο Γενικό Νοσοκομείο Ρεθύμνου.
Εκείνο που πρέπει να γνωρίζουν οι επισκέπτες του Ρεθύμνου και οι συμμετέχοντες στις καρναβαλικές εκδηλώσεις, είναι τα εξής:
· Η δράση αφορά μόνο μεταλλικά κουτιά από μπίρες, αναψυκτικά και άλλα αντίστοιχα ροφήματα.
· Ένα κεντρικό σημείο εναπόθεσης είναι στην παραλιακή λεωφόρο της παλιάς πόλης στην ειδική μεταλλική κατασκευή υποδοχής ανακυκλώσιμών μεταλλικών κουτιών που υπάρχει και σχηματίζει την λέξη: RETHYMNO.
· Ειδικοί κάδοι θα μοιραστούν σε όλες τις αποθήκες προετοιμασίας των αρμάτων του Ρεθεμνιώτικου Καρναβαλιού.
· Ειδικοί κάδοι θα υπάρχουν επίσης σε διάφορα σημεία διεξαγωγής των καρναβαλικών εκδηλώσεων.
Στόχος της ενέργειας είναι να ευαισθητοποιήσει και να ενημερώσει τους πολίτες για τα οφέλη της κυκλικής οικονομίας, θέτοντας τις βάσεις για έναν πιο βιώσιμο τρόπο διοργάνωσης των αποκριάτικων εκδηλώσεων, σε ένα από τα μεγαλύτερα και πιο ιστορικά καρναβάλια της χώρας.

Προβολή ταινίας: Η Ομολογία
2024-02-25 20:00 - 23:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
ΗΜΕΡΟΜΗΝΙΑ ΠΡΟΒΟΛΗΣ Κυριακη 25/02
ΩΡΑ 20:00

ΑΙΘΟΥΣΑ Κέντρο Βυζαντινών Τεχνών Ρεθύμνου

ΣΥΝΟΨΗ

Ένας αξιωματούχος στην Ανατολική Ευρώπη συλλαμβάνεται από το κομμουνιστικό καθεστώς και ύστερα από βασανισμούς και σκληρές ανακρίσεις, οδηγείται σε μια στημένη δίκη. Η σύλληψη, η ανάκριση και η δίκη του, αντανακλούν τους σκοτεινούς μηχανισμούς ενός ακραίου απολυταρχικού καθεστώτος. Βασισμένη στην αληθινή ιστορία του Artur London, υψηλόβαθμου κυβερνητικού στην Τσεχοσλοβακία, που έπεσε θύμα σε δίκη εκκαθάρισης το 1951.

Πρωτότυπος τίτλος L’aveu (The confession)
Έτος παραγωγής1970
ΕίδοςΙστορικό πολιτικό δραματικό θρίλερ
Χώρα παραγωγής Γαλλία, Ιταλία
ΓλώσσαΓαλλικά
Διάρκεια133′
Σκηνοθεσία Κώστας Γαβράς

Σενάριο Jorge Semprún (βασισμένο στο ομώνυμο αυτοβιογραφικό βιβλίο του Artur London)
ΗθοποιοίYves Montand, Simone Signoret, Gabriele Ferzetti, Michel Vitold, Jean Bouise, Βασίλης Διαμαντόπουλος
Φωτογραφία Raoul Coutard
Μουσική Giovanni Fusco

Παράσταση: Ο φίλος μου ο Ντοστογιέφσκι
2024-02-26 20:30 - 22:30 | cineland Παντελής, Εμμανουήλ Πορτάλιου 3, Ρέθυμνο
«Ο ΦΙΛΟΣ ΜΟΥ Ο ΝΤΟΣΤΟΓΙΕΦΣΚΙ»
Μία κωμική διασκευή της Δήμητρας Παπαδοπούλου από το «Όνειρο ενός γελοίου», σε σκηνοθεσία Κώστα Γάκη.
Μέσα από την γεμάτη χιούμορ και αληθινή συγκίνηση γραφή της Δήμητρας Παπαδοπούλου, τη γεμάτη εναλλαγές και τρυφερότητα σκηνοθεσία του Κώστα Γάκη, τις ανθρώπινες και μαγικές σκηνοθετικές και φωτιστικές πινελιές της Νατάσας Φαίης Κοσμίδου και φυσικά την θεοπάλαβη και συγκινητική ερμηνεία του Παύλου Λουτσίδη, το σπουδαίο έργο του Ντοστογιέφσκι «Το Όνειρο ενός Γελοίου» έρχεται στο σήμερα και ζωντανεύει με έναν εντελώς απροσδόκητο και φρέσκο τρόπο.
Μπορούμε μέσα από τις λέξεις του Ντοστογιέφσκι…
Να ανακαλύψουμε όσα αναζητάμε;
Να βρούμε πού πραγματικά κρύβεται η αλήθεια;
Να τα ανοίξουμε μάχη ανελέητη με το δράκο της σοβαροφάνειας;
Να βρούμε πού είναι τελικά ο σκοπός και το νόημα της ζωής μας;
Να μπορέσουμε ποτέ να αθωώσουμε τον «γελοίο» εαυτό μας;
Να νιώσουμε το φως ακόμα και στους πιο σκοτεινούς δρόμους;
Να πάρουμε λίγο χρόνο μέσα στην φασαρία αυτής της πόλης για να κοιτάξουμε ξανά αστέρια;
Να επιτρέψουμε σε ένα μικρό κοριτσάκι που μιλάει άλλη γλώσσα, πιστεύει σε άλλο Θεό
να μας μάθει πώς να αγαπάμε;
Να απολαύσουμε κάθε μας ξεφτίλα σαν να ήταν θρίαμβος;;
Να μάθουμε από την αρχή, πώς να ερωτευόμαστε;
Να συνειδητοποιήσουμε πως τίποτα δεν μας χωρίζει από τον διπλανό μας και όλα μας ενώνουν;
Να αγαπήσουμε ξανά την ζωή και να τιμήσουμε το θαύμα που μας δίνεται;
Ο Ήρωας του έργου μας, το μπόρεσε!
Το μπόρεσε κι ας τα είχε χάσει τα πάντα – δουλειά, χρήματα, ακριβό σπίτι, δύναμη, κύρος και μαζί με αυτά το νόημα της ύπαρξης.
Το μπόρεσε, κι ας ζει πια μέσα σε ένα υπόγειο στην Αχαρνών.
Το μπόρεσε!
Ανακαλύπτοντας το καλό σε κάθε τι μέσα του και γύρω του – αγκάλιασε και αγάπησε ξανά την ζωή.
Γιατί όπως λέει και ο «Μεγάλος» Φιοντόρ Ντοστογιέφσκι:
«Ένας άνθρωπος που ξέρει πως να αγκαλιάσει, είναι ένας καλός άνθρωπος.»
Κι αφού το μπόρεσε εκείνος … Εμείς γιατί όχι;

Ερμηνεία: Παύλος Λουτσίδης
Σκηνοθεσία: Κώστας Γάκης
Κείμενο: Δήμητρα Παπαδοπούλου
Δευτέρα 26 Φεβρουαρίου 2024
Ώρα παράστασης: 20.30
Τιμή εισιτηρίου:
• Προσφορά: Όλα τα ηλεκτρονικά εισιτήρια με 10€ έως και Παρασκευή 16/02/2024
• Προπώληση: 12€
• Ημέρα παράστασης: 15€

Live με τον Γιώργο Αλεξαντωνάκη
2024-03-01 21:30 - 23:30 | Liakoni, Άρη Βελουχιώτη 32, Περιβόλια, 74133
Ο Γιώργος Αλεξαντωνάκης με το συγκρότημά του, θα μας διασκεδάσει την Παρασκευή 1 Μαρτίου, σε μια υπέροχη βραδιά με το συγκρότημά του!

Κρητική βραδιά με τους Λευτέρη & Μανούσο Καλλέργη
2024-03-01 22:00 - 23:30 | κέντρο Μύθος, Ρέθυμνο, Αδελιανός Κάμπος
Παρασκευή 1 Μαρτίου παρέα με τον Λευτέρη & Μανούσο Καλλέργη στο Κέντρο Μύθος, στον Αδελιανό Κάμπο.
τηλέφωνο κρατήσεων: 2831 071565

Κρητική βραδιά με τον Γρηγόρη Σαμολη
2024-03-01 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Γρηγόρης Σαμόλης με το συγκρότημά του, σε μία όμορφη κρητική βραδιά στο «Αλλού γι’ αλλού».
Τηλ. Κρατήσεων 6974025703

Live με τους Ηλία Γιαλιτάκη και ο Νίκο Συνολάκη
2024-03-01 22:00 - 23:30 | ταβέρνα Πόπη, Αδελιανός Κάμπος, Ρέθυμνο
Ο Ηλίας Γιαλιτάκης και ο Νίκος Συνολάκης με το συγκρότημά τους στην Ταβέρνα Πόπη.
Τηλ κρατήσεων: 2831072270 & 6973002263
